Velupillai Prabhakaran

Velupillai Prabhakaran (; 26 November 1954 - 18 Mei 2009) adalah pengasas dan pemimpin bagi Harimau Pembebasan Tamil Eelam (Harimau Tamil), sebuah organisasi militan yang cuba untuk mewujudkan sebuah negara Tamil yang bebas di utara dan timur Sri Lanka.

Dengan mendakwa bahawa etnik Tamil telah didiskriminasikan di bawah pemerintahan Kerajaan Sri Lanka, Harimau Tamil telah melancarkan satu kempen menyokong pemisahan di Sri Lanka. Kempen keganasan yang telah dilancarkan menyebabkan mereka telah dikenali sebagai sebuah pertubuhan pengganas oleh 32 buah negara.

Prabhakaran dikehendaki oleh pihak Interpol atas kesalahan melibatkan keganasan, pembunuhan, jenayah terancang dan konspirasi keganasan.

Waran tangkap terhadapnya juga turut dikeluarkan oleh Kerajaan Sri Lanka dan India. Selepas mengelakkan diri dari ditangkap selama 25 tahun, pada bulan Mei 2009 kerajaan Sri Lanka mengumumkan bahawa Prabhakaran dan beberapa orang pemimpin tertinggi Harimau Tamil telah terperangkap di satu kawasan di pantai Mullaithivu, yang mana telah diisytiharkan sebagai zon keselamatan bagi orang awam.

Pada 18 Mei, 2009, Agensi Berita AFP melaporkan bahawa Velupillai Prabhakaran telah ditembak mati bersama dengan dua orang pembantu rapatnya dalam satu serang hendap semasa percubaan untuk melepaskan diri dari kemaraan pasukan tentera kerajaan Sri Lanka. Beliau dilaporkan cuba melarikan diri dengan menyusup keluar menggunakan sebuah ambulans.

Laporan rasmi yang dikeluarkan oleh Kementerian Pertahanan di Colombo kemudiannya telah menyangkal laporan ini dengan kenyataan bahawa mayat Prabakaran telah dijumpai di pesisir pantai Tasik Nandikadal oleh pasukan tentera dari Division ke-53 yang menggeledah kawasan tersebut selepas pertempuran berakhir dan mayat itu telah dikenal pasti secara positif sebagai mayat Velupillai Prabhakaran.

Bacaan lanjut 
 Rajan Hoole. (2001)  'The Arrogance of power ', UTHR(J), Colombo.
Pratap, Anita. Island of Blood: Frontline Reports From Sri Lanka, Afghanistan and Other South Asian Flashpoints (2001).

Pautan luar 
EelamWeb Profile - Tamil National Leader 
United States Pacific Command assessment of Prabhakaran
BBC Profile - The enigma of Prabhakaran
BBC News Report - Reclusive Tamil rebel leader faces public (2002)
The Pirabaharan Phenomenon
  Interview with Velupillai Prabhakaran
 Interview with Velupillai Prabhakaran in Sinhala
Final Showdown for Tamil Tiger Chief Prabhakaran The Times of India, April 23 2009
 YouTube Video of VPs dead body

Temul bual dan ucapan
Veluppillai Prabhakaran's interviews 
A short assorted list of his interviews 
Prabakaran in First Person - T.S. Subramanian - April 2002 - Press Meet

Harimau Pembebasan Tamil Eelam
Pemberontak Sri Lanka
Tamil Eelam